CELEX: 32021R0895
Language: sl
Date: 2021-02-24 00:00:00
Title: Delegirana uredba Komisije (EU) 2021/895 z dne 24. februarja 2021 o dopolnitvi Uredbe (EU) 2019/1238 Evropskega parlamenta in Sveta glede poseganja v zvezi s produkti (Besedilo velja za EGP)

4.6.2021   
               
               
                  SL
               
               
                  Uradni list Evropske unije
               
               
                  L 197/1
               
            
         DELEGIRANA UREDBA KOMISIJE (EU) 2021/895
         z dne 24. februarja 2021
         o dopolnitvi Uredbe (EU) 2019/1238 Evropskega parlamenta in Sveta glede poseganja v zvezi s produkti
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/1238 Evropskega parlamenta in Sveta z dne 20. junija 2019 o vseevropskem osebnem pokojninskem produktu (PEPP) (1) in zlasti člena 65(9) Uredbe,
         ob upoštevanju naslednjega:
         
                     (1)
                  
                  
                     EIOPA mora imeti možnost, da pri ugotavljanju, ali obstaja pomemben pomislek glede zaščite vlagateljev ali grožnja za pravilno delovanje in celovitost finančnih trgov ali za stabilnost celotnega finančnega sistema v Uniji ali njegovega dela, uporabi jasna merila in dejavnike. Ta uredba podrobneje določa ta merila in dejavnike, vključno s tistimi iz točk (a), (b), (c) in (d) drugega pododstavka člena 65(9) Uredbe (EU) 2019/1238.
                  
               
                     (2)
                  
                  
                     Bistveno je, da se zagotovi dosleden pristop v Uniji in hkrati omogoči, da Evropski organ za zavarovanja in poklicne pokojnine (EIOPA) sprejme ustrezne ukrepe v primeru nepredvidenih neugodnih dogodkov ali sprememb, ki so skladni s členom 65(9) Uredbe (EU) 2019/1238. Komisija je EIOPA pozvala, naj zagotovi strokovni nasvet na področju vseevropskega produkta osebnega pokojninskega zavarovanja (PEPP).
                  
               
                     (3)
                  
                  
                     Obstoj „grožnje“, ki je eden od osnovnih pogojev za poseganje EIOPA z vidika pravilnega delovanja in celovitosti finančnih trgov ali trgov primarnih proizvodov oziroma stabilnosti finančnega sistema, zahteva višji prag za oceno, kot je obstoj „pomembnega pomisleka“, ki je osnovni pogoj za poseganje EIOPA z namenom zaščite vlagateljev. EIOPA bi moral imeti možnost, da posreduje, kadar vsaj eden od dejavnikov ali meril iz te uredbe povzroči tak pomislek ali grožnjo.
                  
               
                     (4)
                  
                  
                     Upoštevati je treba tudi poseben položaj in okoliščine ponudnika ali distributerja PEPP v zvezi z njegovim morebitnim prispevkom k pomislekom ali grožnjam, kot so določene v členu 65(9) Uredbe (EU) 2019/1238 –
                  
               SPREJELA NASLEDNJO UREDBO:
         
            Člen 1
            EIOPA pri obravnavanju stopnje kompleksnosti PEPP uporablja naslednja merila in dejavnike:
            
                        (a)
                     
                     
                        dolgoročni cilj PEPP, ki je upokojitev;
                     
                  
                        (b)
                     
                     
                        vrsto in stopnjo preglednosti sredstev, ki predstavljajo osnovo;
                     
                  
                        (c)
                     
                     
                        stopnjo preglednosti stroškov in pristojbin, povezanih s PEPP;
                     
                  
                        (d)
                     
                     
                        uporabo tehnik, ki varčevalce v PEPP opozarjajo na nebistvene značilnosti predstavitve PEPP;
                     
                  
                        (e)
                     
                     
                        naravo in preglednost tveganj;
                     
                  
                        (f)
                     
                     
                        uporabo imen produktov ali terminologije ali drugih informacij, ki implicirajo višje ravni varnosti ali donosnosti, kot so dejansko možne ali verjetne, ali zavajajočih značilnosti produkta;
                     
                  
                        (g)
                     
                     
                        ali so informacije o PEPP nezadostne ali ne dovolj zanesljive, da bi tržnim udeležencem, ki so jim namenjene, omogočile presojo, pri čemer se upoštevata narava in vrsta PEPP;
                     
                  
                        (h)
                     
                     
                        kompleksnost izračuna uspešnosti, pri čemer se zlasti upošteva, ali je donos odvisen od uspešnosti enega ali več sredstev, ki predstavljajo osnovo, na katera vplivajo drugi dejavniki;
                     
                  
                        (i)
                     
                     
                        naravo in obseg tveganj;
                     
                  
                        (j)
                     
                     
                        ali je PEPP povezan z drugimi produkti ali storitvami;
                     
                  
                        (k)
                     
                     
                        kompleksnost morebitnih pogojev PEPP;
                     
                  
                        (l)
                     
                     
                        obstoj in stopnjo neskladja med pričakovanim donosom PEPP in tveganjem izgube, ob upoštevanju naslednjega:
                        
                                    (1)
                                 
                                 
                                    strukture stroškov in drugih stroškov;
                                 
                              
                                    (2)
                                 
                                 
                                    neskladnosti v zvezi s tveganjem ponudnika, ki ga zadrži ponudnik;
                                 
                              
                                    (3)
                                 
                                 
                                    profila tveganja in donosnosti;
                                 
                              
                  
                        (m)
                     
                     
                        ceno in s tem povezane stroške PEPP ob upoštevanju naslednjega:
                        
                                    (1)
                                 
                                 
                                    uporabe skritih ali sekundarnih pristojbin;
                                 
                              
                                    (2)
                                 
                                 
                                    pristojbin, ki ne odražajo ravni zagotovljene storitve;
                                 
                              
                                    (3)
                                 
                                 
                                    stroškov jamstev ali stroškov, ki ne odražajo dejanskih stroškov ali poštene vrednosti kapitalskega jamstva v primeru osnovnega PEPP;
                                 
                              
                  
                        (n)
                     
                     
                        kako preprosto in s kakšnimi stroški lahko varčevalec v PEPP izkoristi storitve prenosljivosti in zamenjave, ob upoštevanju naslednjega:
                        
                                    (1)
                                 
                                 
                                    uporabe storitev zamenjave in prenosljivosti v zvezi s fazo uporabe storitve, zaračunanimi provizijami in pristojbinami ali izgubo prednosti in spodbud;
                                 
                              
                                    (2)
                                 
                                 
                                    dejstva, da uporaba storitev zamenjave in prenosljivosti ni dovoljena ali je dejansko onemogočena.
                                 
                              
                  
         
            Člen 2
            EIOPA pri obravnavanju razmerja med PEPP in vrsto varčevalca v PEPP, kateremu se PEPP trži ali prodaja, uporabi naslednja merila in dejavnike:
            
                        (a)
                     
                     
                        lastnosti, ki odražajo znanja in spretnosti varčevalca v PEPP, vključno s stopnjo izobrazbe, znanjem in izkušnjami z drugimi pokojninskimi produkti, dolgoročnimi naložbenimi produkti ali prodajnimi praksami, ter ranljivost varčevalca v PEPP;
                     
                  
                        (b)
                     
                     
                        lastnosti, ki odražajo ekonomski položaj varčevalca v PEPP, vključno s prihodki, premoženjem in stopnjo odvisnosti od PEPP za ustrezen pokojninski dohodek;
                     
                  
                        (c)
                     
                     
                        temeljne finančne cilje varčevalca v PEPP, vključno s pokojninskimi prihranki in potrebo po kritju tveganj, vključno z biometričnimi tveganji;
                     
                  
                        (d)
                     
                     
                        ali se PEPP prodaja varčevalcu v PEPP zunaj namembnega ciljnega trga oziroma ali ciljni trg ni bil ustrezno opredeljen;
                     
                  
                        (e)
                     
                     
                        upravičenosti do kritja v okviru zavarovalne jamstvene sheme, če take sheme obstajajo.
                     
                  
         
            Člen 3
            EIOPA pri obravnavanju stopnje inovativnosti PEPP ali dejavnosti ali prakse uporablja naslednja merila in dejavnike:
            
                        (a)
                     
                     
                        stopnjo inovativnosti, povezano s strukturo in značilnostmi PEPP, zlasti stopnjo inovativnosti tehnik za zmanjševanje tveganja ali oblike izplačil ali zasnove drugih prejemkov iz naslova PEPP;
                     
                  
                        (b)
                     
                     
                        obseg širjenja inovativnosti, vključno s tem, ali je PEPP inovativen za določene kategorije varčevalcev v PEPP;
                     
                  
                        (c)
                     
                     
                        inovativnost, ki vključuje vzvod;
                     
                  
                        (d)
                     
                     
                        pretekle izkušnje trga s podobnimi PEPP ali podobnimi prodajnimi praksami za PEPP.
                     
                  
         
            Člen 4
            EIOPA pri obravnavi finančnega vzvoda, ki ga zagotavlja PEPP ali praksa, uporablja naslednja merila in dejavnike:
            
                        (a)
                     
                     
                        posebne značilnosti osnovnih sredstev PEPP, ob upoštevanju finančnega vzvoda, ki je del PEPP;
                     
                  
                        (b)
                     
                     
                        vzvod zaradi financiranja;
                     
                  
                        (c)
                     
                     
                        značilnosti poslov financiranja z vrednostnimi papirji.
                     
                  
         
            Člen 5
            EIOPA pri obravnavanju velikosti ali skupnega zneska nakopičenega kapitala PEPP upošteva naslednja merila in dejavnike:
            
                        (a)
                     
                     
                        obseg morebitnih škodljivih posledic z vidika posameznega varčevalca v PEPP in v primeru velikega števila sedanjih in potencialnih varčevalcev v PEPP morebitne škodljive posledice za skupino varčevalcev v PEPP, zlasti ob upoštevanju:
                     
                  
                        (b)
                     
                     
                        velikosti in skupnega zneska nakopičenega kapitala PEPP;
                     
                  
                        (c)
                     
                     
                        nominalne vrednost PEPP;
                     
                  
                        (d)
                     
                     
                        verjetnosti, obsega in narave morebitne škode, vključno z zneskom morebitne izgube;
                     
                  
                        (e)
                     
                     
                        predvidenega trajanja škodljivih posledic;
                     
                  
                        (f)
                     
                     
                        obsega prispevkov;
                     
                  
                        (g)
                     
                     
                        števila vključenih posrednikov ter zahtev glede njihove sposobnosti in primernosti;
                     
                  
                        (h)
                     
                     
                        rasti trga ali prodaje;
                     
                  
                        (i)
                     
                     
                        povprečnega zneska, ki ga je v PEPP vložil vsak varčevalec v PEPP;
                     
                  
                        (j)
                     
                     
                        ravni kritja, določene v nacionalni zakonodaji o zavarovalnih jamstvenih shemah, če obstajajo;
                     
                  
                        (k)
                     
                     
                        vrednosti zavarovalno-tehničnih rezervacij v zvezi s PEPP;
                     
                  
                        (l)
                     
                     
                        ali osnovna sredstva PEPP predstavljajo veliko tveganje za uspešnost poslov, ki jih na zadevnem trgu sklepajo udeleženci ali varčevalci v PEPP;
                     
                  
                        (m)
                     
                     
                        ali je zaradi značilnosti PEPP še posebej verjetno, da se bo uporabil za namene finančnega kriminala, in zlasti, ali bi lahko zadevne značilnosti spodbujale uporabo PEPP za:
                        
                                    (1)
                                 
                                 
                                    goljufijo ali nepoštenost;
                                 
                              
                                    (2)
                                 
                                 
                                    kršitev pri informacijah ali zlorabo informacij v zvezi s finančnim trgom;
                                 
                              
                                    (3)
                                 
                                 
                                    upravljanje premoženjske koristi, pridobljene s kaznivim dejanjem;
                                 
                              
                                    (4)
                                 
                                 
                                    financiranje terorizma.
                                 
                              
                  
         
            Člen 6
            EIOPA upošteva tudi naslednje dejavnike, ki lahko vplivajo na pravilno delovanje in celovitost finančnih trgov:
            
                        (a)
                     
                     
                        ali finančne dejavnosti ali finančne prakse ponudnika ali distributerja PEPP v zvezi s PEPP predstavljajo posebej veliko tveganje za odpornost ali nemoteno delovanje trgov;
                     
                  
                        (b)
                     
                     
                        ali lahko PEPP ali finančne dejavnosti ali finančne prakse ponudnika ali distributerja PEPP v zvezi s PEPP lahko povzročijo znatno in umetno razliko med cenami izvedenega finančnega instrumenta in cenami na osnovnem trgu;
                     
                  
                        (c)
                     
                     
                        ali PEPP ali finančne dejavnosti ali finančne prakse ponudnika ali distributerja PEPP v zvezi s PEPP predstavljajo veliko tveganje za infrastrukturo trga ali plačilnih sistemov, vključno s sistemi trgovanja, kliringa in poravnave;
                     
                  
                        (d)
                     
                     
                        ali lahko PEPP ali finančne dejavnosti ali finančne prakse ponudnika ali distributerja PEPP v zvezi s PEPP ogrozijo zaupanje varčevalcev v PEPP v finančni sistem;
                     
                  
                        (e)
                     
                     
                        ali PEPP ali finančne dejavnosti ali finančne prakse ponudnika ali distributerja PEPP v zvezi s PEPP predstavljajo veliko tveganje motenj za finančne institucije, ki veljajo za pomembne za finančni sistem Unije.
                     
                  
         
            Člen 7
            EIOPA upošteva tudi naslednje dejavnike, ki se uporabljajo za posebne okoliščine in okoliščine ponudnika PEPP ali distributerja PEPP, pri čemer upošteva naslednje:
            
                        (a)
                     
                     
                        njegov finančni položaj in solventnost;
                     
                  
                        (b)
                     
                     
                        njegove finančne dejavnosti ali finančne prakse;
                     
                  
                        (c)
                     
                     
                        njegov poslovni model, vključno z njegovo trajnostnostjo in preglednostjo;
                     
                  
                        (d)
                     
                     
                        ustreznost ureditev pozavarovanja in jamstev v zvezi s PEPP;
                     
                  
                        (e)
                     
                     
                        odvisnost ponudnika PEPP od tretjih oseb v zvezi s pomembnimi značilnostmi PEPP, kot so kritje biometričnih tveganj, jamstva in prenosljivost PEPP;
                     
                  
                        (f)
                     
                     
                        prodajne prakse, povezane s PEPP, ob upoštevanju:
                        
                                    (1)
                                 
                                 
                                    uporabljenih komunikacijskih in distribucijskih kanalov;
                                 
                              
                                    (2)
                                 
                                 
                                    informacijskega, tržnega ali drugega promocijskega gradiva;
                                 
                              
                                    (3)
                                 
                                 
                                    stopnje inovativnosti, povezane z modelom distribucije, kot je dolžina posredniške verige ali zanašanje na inovativne tehnike za distribucijski model.
                                 
                              
                  
         
            Člen 8
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 24. februarja 2021
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 198, 25.7.2019, str. 1.